Caius Julius Hyginus

Caius Julius Hyginus (e 67 kent JK – 17) a oa ur skrivagner latin, genidik pe eus Spagn pe eus Alexandria (n'eo ket gwall spis er skridoù kozh) en amzer Caesar Augustus.

Istor
Diwar e benn n'ouzer ket kalz a dra. Diskibl e oa da Cornelius Alexander Polyhistor, sklav e oa bet gant Julius Caesar, disklavet gant Caesar Augustus, ha lakaet da rener al levraoueg palatin abalamour ma oa yezhadurour, hervez a skriv Suetonius (De Grammaticis, 20)Darn a gred n'eo ket Hyginus ar Fabulae an hini a voe dieubet gant Augustus; evel Edward Fitch, diwar-benn levr H. I. Rose, Hygini Fabulae en The American Journal of Philology 56,4 (1935), p 422.. Mignon e oa da Ovidius, met rev a savas etrezo. Paour-razh e oa e fin e vuhez, ha sikouret e voe gant e vignon istour Clodius Licinus.

E oberennoù
Eus ar pezh a zo deuet betek ennomp e c'hallomp lavarout e skrivas a bep seurt: displegadennoù diwar-benn arroudoù eus oberennoù Vergilius, displegadennoù diwar-benn hendraoù broadel (De familiis Troianis, De origine situque urbium Italicarum), skridoù diwar-benn al labour-douar (De agricultura, De apibus).

Met div oberenn zo enne traoù a dalvoudegezh vras evit studi mojennoù Hellaz ha Roma gozh. 
 e Fabulae 
 e De Astronomia .

Fall int skrivet, ma kred da lod n'hall ket ar yezhadurour Caius Julius Hyginus bezañ o skrivet. En 1831 e voe embannet fablennoù all diembann hag a soñjer int bet skrivet gantañ.

Fablennoù
Er Fablennoù n'eus nemet ur roll eus an doueed hag harozed, gant 277 fablenn gwir, anezho diverradurioù eus an oberennoù klasel hellazat, evel Odysseia, dastumet en un nebeud pajennooù,

 Levrlennadur 
P.K. Marshall, Hyginus: Fabulae 1993; embannadur reizhet 2002.
Rose, H. I. Hygini Fabulae (1934) 1963. Ar skrid e latin.

Notennoù

Liammoù diavaez
 Caius Julius Hyginus, Fablennoù (CXLVI ; CLXVII) lenn enlinenn.
Online Text: Hyginus, Fabulae translated by Mary Grant
Online Text: Hyginus, Astronomica translated by Mary Grant
Online Text of Hyginus. complete 
Review by Wilfred E. Major of P.K. Marshall, Hyginus: Fabulae. Editio altera. 2002

Rummad:Skrivagnerien latin
Rummad:Skrivagnerien Henroma
Rummad:Ganedigezhioù -67
Rummad:Marvioù 17